proxectonos/corpus_dominio_legal_administrativo_tmp huggingface dataset:
RESOLUCIÓN do 26 de outubro de 2018 pola que se adxudican as axudas para a consolidación e a estruturación de unidades de investigación competitivas nos centros tecnolóxicos consolidados de Galicia convocadas pola Resolución da Axencia Galega de Innovación do 11 de xuño de 2018 (Diario Oficial de Galicia número 123, do 28 de xuño de 2018), modificada pola Resolución do 22 de outubro de 2018 de ampliación de crédito.
Axencia Galega de Innovación — III. Outras disposicións — 07/11/2018

Mediante a Resolución da Axencia Galega de Innovación do 11 de xuño de 2018 (Diario Oficial de Galicia núm. 123, do 28 de xuño) convocáronse as subvencións para a consolidación e a estruturación de unidades de investigación competitivas nos centros tecnolóxicos consolidados de Galicia.
No seu artigo 12 regúlase a resolución e notificación destas axudas unha vez que a comisión de valoración avalíe as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 10 da Resolución do 11 de xuño de 2018 e modificada pola Resolución do 22 de outubro de 2018 de ampliación de crédito.
Na súa virtude, e atendendo á proposta elaborada na sesión do 23 de outubro de 2018 pola comisión de valoración establecida no artigo 9 das bases da Resolución do 11 de xuño de 2018, a Axencia Galega de Innovación.
1. Conceder as axudas para a consolidación e estruturación de unidades de investigación competitivas nos centros tecnolóxicos consolidados de Galicia que a continuación se relacionan polos importes que se indican:
2. O importe total das axudas concedidas é de dous millóns sesenta e cinco mil euros (2.065.000,00 €), con cargo á aplicación orzamentaria que se recolle no seguinte cadro:
3. Para a xustificación da subvención deberá presentarse a documentación indicada no artigo 19 da resolución de convocatoria nos prazos establecidos no seu artigo 20 e modificado pola Resolución do 22 de outubro de 2018 pola que se modifica o prazo de xustificación da axuda.
4. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de outubro de 2018
DECRETO 140/2018, do 8 de novembro, polo que se aproba o cambio de titularidade dun treito da estrada AC-130 entre os puntos quilométricos 0+000 e 0+600, a prol do Concello de Mugardos.
Consellería de Infraestruturas e Mobilidade — III. Outras disposicións — 21/11/2018

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados mediante decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A estrada AC-130 ten o seu inicio no núcleo urbano da localidade de Mugardos e discorre por solo clasificado como urbano polo vixente PXOM do Concello de Mugardos, as súas marxes están acoutadas por edificacións e presenta un tráfico principalmente local.
O Concello de Mugardos, con data 24.11.2017, mostrou a súa conformidade ao cambio de titularidade do treito da AC-130 entre os pp.qq. 0+000 e 0+600.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito da estrada AC-130 entre os pp.qq. 0+000 e 0+600, a prol do concello de Mugardos.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día oito de novembro de dous mil dezaoito,
Artigo 1
Aprobar o cambio de titularidade a prol do Concello de Mugardos do treito da estrada AC-130, entre os pp.qq. 0+000 e 0+600.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Mugardos deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderanlle ao Concello de Mugardos, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que lle poida corresponder como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, oito de novembro de dous mil dezaoito
ORDE do 14 de novembro de 2018 pola que se autoriza o cambio de denominación específica do CP Santo Anxo, do concello de Rábade.
Consellería de Educación, Universidade e Formación Profesional — III. Outras disposicións — 21/11/2018

De conformidade co previsto no artigo 3, números 1 e 2, do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Lugo.
Concello: Rábade.
Código: 27011615.
Denominación actual: Centro Público (CP) Santo Anxo.
Nova denominación: Centro Público (CP) Mestre José Rábade Arias.
Santiago de Compostela, 14 de novembro de 2018
RESOLUCIÓN do 30 de outubro de 2018 pola que se concede o I Premio CGAC de investigación e ensaio sobre arte contemporánea.
Consellería de Cultura e Turismo — III. Outras disposicións — 22/11/2018

Vista a proposta da Dirección Xeral de Políticas Culturais sobre o I Premio CGAC de investigación e ensaio sobre arte contemporánea, convocado pola Orde do 16 de marzo de 2018, e estando conforme con esta en todos os seus termos,
Concederlle o I Premio CGAC de investigación e ensaio sobre arte contemporánea, dotado cunha contía económica de 3.000 €, a José Rosendo Cid Menor polo texto orixinal San Agustín de Monterroso.
Santiago de Compostela, 30 de outubro de 2018
ORDE do 14 de novembro de 2018 pola que se fai pública a ampliación da dotación orzamentaria para a concesión das axudas da Orde do 22 de maio de 2018 pola que se establecen as bases reguladoras do Programa do bono das persoas autónomas e se procede á súa convocatoria para o ano 2018 (código de procedemento TR341Q).
Consellería de Economía, Emprego e Industria — III. Outras disposicións — 22/11/2018

A Orde da Consellería de Economía, Emprego e Industria do 22 de maio de 2018 pola que se establecen as bases reguladoras do Programa do bono das persoas autónomas e se procede á súa convocatoria para o ano 2018 (código de procedemento TR341Q), publicada no
Diario Oficial de Galicia
nº 105, do 4 de xuño, establece no seu artigo 5 o crédito orzamentario que financia as subvencións reguladas nesta orde para o ano 2018.
Así mesmo, establece no seu artigo 5.4 que poderá ampliarse a contía máxima deste crédito para esta convocatoria. O incremento de crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas establecidas na Orde da Consellería de Economía, Emprego e Industria do 22 de maio de 2018 pola que se establecen as bases reguladoras do Programa do bono das persoas autónomas e se procede á súa convocatoria para o ano 2018 (código de procedemento TR341Q), publicada no
Diario Oficial de Galicia
nº 105, do 4 de xuño, que se van conceder ao abeiro desta orde de convocatoria, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2018: 09.40.322C.770.0, código de proxecto 2017 00 021, contía de 1.000.000 €.
Artigo 2
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de novembro de 2018
EXTRACTO da Orde do 14 de novembro de 2018 pola que se fai pública a ampliación da dotación orzamentaria para a concesión das axudas da Orde do 22 de maio de 2018 pola que se establecen as bases reguladoras do Programa do bono das persoas autónomas e se procede á súa convocatoria para o ano 2018 (código de procedemento TR341Q).
Consellería de Economía, Emprego e Industria — III. Outras disposicións — 22/11/2018

BDNS (Identif.): 400922.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase o importe total das axudas que se van conceder ao abeiro da Orde do 22 de maio de 2018 pola que se establecen as bases reguladoras do Programa do bono das persoas autónomas e se procede á súa convocatoria para o ano 2018 (código de procedemento TR341Q), na seguinte aplicación e contía: 09.40.322C.770.0 2017 00021, por 1.000.000 euros.
Segundo. Prazo de presentación de solicitudes
Estas modificacións non afectan o prazo establecido na referida orde para a presentación de solicitudes.
Santiago de Compostela, 14 de novembro de 2018
RESOLUCIÓN do 13 de novembro de 2018 pola que se adxudican as axudas para a consolidación de unidades mixtas de investigación aliñadas cos retos estratéxicos e prioridades identificados na RIS3 para Galicia, convocadas pola Resolución do 28 de maio de 2018.
Axencia Galega de Innovación — III. Outras disposicións — 19/11/2018

A Resolución da Axencia Galega de Innovación do 28 de maio de 2018 (DOG núm. 119, do 8 de xuño) estableceu as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificados na RIS3 para Galicia, e procedeu á súa convocatoria para o ano 2018.
Os artigos 3 e 4 desta resolución de convocatoria establecen os requisitos que deben cumprir, respectivamente, os beneficiarios e as unidades mixtas de investigación para poder optar ás axudas.
A comisión de selección prevista no artigo 16 das bases reguladoras, reunida o 5 de novembro de 2018, elaborou unha proposta de financiamento das solicitudes por orde decrecente da puntuación acadada, tendo en conta os informes de valoración emitidos polos avaliadores.
No artigo 20 da convocatoria regúlanse a resolución e notificación destas axudas unha vez que a comisión de selección seleccione as solicitudes admitidas e emita un informe no cal se concreten o resultado da avaliación efectuada e a contía da axuda proposta, conforme os criterios establecidos nos artigos 17 e 18.
De acordo con isto,
Conceder as axudas para a consolidación das unidades mixtas de investigación que figuran como anexo a esta resolución por orde decrecente de puntuación, por un importe total de 2.598.103,94 euros, coa seguinte distribución:
O pagamento destas axudas realizarase conforme o establecido no artigo 27 da resolución de convocatoria.
Para a xustificación da subvención deberá presentarse a documentación indicada no artigo 26 da convocatoria nos prazos establecidos no punto 2 do citado artigo (modificado pola Resolución do 15 de outubro de 2018, publicada no DOG núm. 201, do 22 de outubro).
Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación.
Santiago de Compostela, 13 de novembro de 2018
RESOLUCIÓN do 7 de novembro de 2018 pola que se dá publicidade ás subvencións concedidas ao abeiro da Orde do 24 de maio de 2018 pola que se establecen as bases reguladoras para a concesión de subvencións, en réxime de concorrencia non competitiva, para a posta en marcha de laboratorios cooperativos no rural, e se convocan para os anos 2018 e 2019 (Diario Oficial de Galicia número 108, do 7 de xuño).
Consellería de Economía, Emprego e Industria — III. Outras disposicións — 19/11/2018

En cumprimento do disposto no artigo 11.1 da Orde do 24 de maio de 2018 pola que se establecen as bases reguladoras para a concesión de subvencións, en réxime de concorrencia non competitiva, para a posta en marcha de laboratorios cooperativos no rural, e se convocan para os anos 2018 e 2019 (DOG núm. 108, do 7 de xuño de 2018), resolvo que se publiquen as subvencións concedidas que se indican no anexo, cun importe total de 123.393,93 euros, con cargo ás aplicacións 09.40.324C.460.2, 09.40.324C.470.2 e 09.40.324C.481.2 dos orzamentos xerais da Comunidade Autónoma de Galicia para o exercicio 2018.
Santiago de Compostela, 7 de novembro de 2018
Programa I: fomento de laboratorios cooperativos no rural.
Aplicacións: 09.40.324C.460.2, 09.40.324C.470.2 e 09.40.324C.481.2.
ORDE do 15 de novembro de 2018 pola que se modifica a Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e se convocan para o ano 2018.
Consellería do Medio Rural — III. Outras disposicións — 19/11/2018

A Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e convócanse para o ano 2018 (códigos de procedemento MR462B e MR462C), establece no artigo 42 que a primeira anualidade dos investimentos obxecto das subvencións concedidas a través das liñas 1-Común e 1-Sofor deberán ser executadas, pagadas e xustificadas con data límite do 19 de novembro de 2018, de acordo coa modificación realizada a través da Orde do 26 de outubro de 2018 pola que se modifica a Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e convócanse para o ano 2018.
Dado o reducido prazo de tempo existente entre a resolución da concesión das subvencións e o prazo dado, cómpre ampliar novamente o devandito prazo.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Modificación do artigo 42 da Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e convócanse para o ano 2018
O artigo 42 queda redactado do seguinte modo:
«A primeira anualidade dos investimentos obxecto das subvencións concedidas a través das liñas 1-Común e 1-Sofor deberán ser executadas, pagadas e xustificadas con data límite do 30 de novembro de 2018».
Disposición derradeira única.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 15 de novembro de 2018
DECRETO 159/2018 do 5 de decembro, polo que se nomea un vogal do Consello Reitor da Escola Galega de Administración Pública, experto no eido da Administración pública.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 17/12/2018

O artigo 7 da Lei 4/1987, do 27 de maio, de creación da Escola Galega de Administración Pública de Galicia (EGAP), modificado pola Lei 10/1989, do 10 de xullo, establece a composición do Consello Reitor do dito organismo. No número 3 letra c) do mesmo artigo sinálase que formarán parte do citado consello cinco expertos de recoñecido prestixio no campo da Administración pública nomeados polo Consello da Xunta de Galicia.
De acordo co anterior e co fin de dar cumprimento a este mandato, mediante este decreto procédese á renovación parcial dos anteditos vogais expertos no eido da Administración pública para, en concreto, nomear como vogal do Consello Reitor da EGAP a Francisco Javier Sanz Larruga, catedrático de Dereito Administrativo da Universidade da Coruña.
Na súa virtude, por proposta do vicepresidente e conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día cinco de decembro de dous mil dezaoito
Artigo único
Nomear como novo vogal do Consello Reitor da Escola Galega de Administración Pública, na súa calidade de experto no eido da Administración pública, a Francisco Javier Sanz Larruga.
Disposición derradeira única
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, cinco de decembro do dous mil dezaoito
RESOLUCIÓN do 23 de novembro de 2018, da Secretaría Xeral de Emprego, pola que se dá publicidade das axudas concedidas ao abeiro da Orde do 17 de outubro de 2017 pola que se establecen as bases reguladoras, de carácter permanente, que rexerán as axudas para a conciliación por maternidade ou paternidade da persoa traballadora autónoma, e se procede á súa convocatoria para o ano 2017 (Diario Oficial de Galicia número 205, do 27 de outubro).
Consellería de Economía, Emprego e Industria — III. Outras disposicións — 04/12/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación, no
Diario Oficial de Galicia,
das subvencións concedidas con cargo á aplicación orzamentaria 09.40.322C.470.6, ao abeiro da Orde do 17 de outubro de 2017 pola que se establecen as bases reguladoras, de carácter permanente, que rexerán as axudas para a conciliación por maternidade ou paternidade da persoa traballadora autónoma, e se procede á súa convocatoria para o ano 2017 (código de procedemento TR341R).
Convocatoria: Orde do 17 de outubro de 2017 pola que se establecen as bases reguladoras, de carácter permanente, que rexerán as axudas para a conciliación por maternidade ou paternidade da persoa traballadora autónoma, e se procede á súa convocatoria para o ano 2017 (
Diario Oficial de Galicia
número 205, do 27 de outubro).
Santiago de Compostela, 23 de novembro de 2018
Finalidade: TR341R Programa de conciliación da maternidade ou paternidade da persoa traballadora autónoma a través da aplicación orzamentaria 09.40.322C.470.6.
RESOLUCIÓN do 28 de novembro de 2018, da Secretaría Xeral da Emigración, pola que se amplía a dotación orzamentaria da Resolución do 14 de marzo de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/12/2018

A Resolución do 14 de marzo de 2018, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2018, publicada no DOG núm. 61, do 27 de marzo, recolle, no seu artigo 2, que para a concesión destas axudas se destinará un crédito de cincocentos cincuenta mil euros (550.000 €), con cargo á aplicación orzamentaria 04.30.312C.480.2 dos orzamentos xerais da Comunidade Autónoma de Galicia para o ano 2018.
Así mesmo, establece que este importe poderá ser ampliado de conformidade co disposto no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento. O incremento de crédito estará condicionado á declaración de dispoñibilidade do crédito como consecuencia dunha xeración ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa.
En consecuencia, ao terse producido unha ampliación de crédito, e dado que o crédito inicialmente destinado a esta convocatoria resultou insuficiente debido ao volume de solicitudes presentadas, cómpre ampliar o crédito inicialmente asignado a esta convocatoria.
Por todo o exposto, e no exercicio das facultades que me confire a disposición adicional segunda do Decreto 76/2017, do 28 de xullo, de estrutura orgánica dos órganos superiores e de dirección dependentes da Presidencia da Xunta de Galicia,
Artigo único
Primeiro. Amplíase a dotación orzamentaria prevista na Resolución do 14 de marzo de 2018, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2018, na contía de douscentos cincuenta e dous mil setecentos trinta en nove euros (252.739,00 €), na aplicación orzamentaria 04.30.312C.480.2, código de proxecto 2015 00038.
Segundo. Esta ampliación non afecta o prazo para a presentación de solicitudes establecido na dita resolución nin o resto do seu articulado.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de novembro de 2018
RESOLUCIÓN do 22 de novembro de 2018, da Secretaría Xeral da Emigración, pola que se publican as subvencións concedidas ao abeiro da Resolución do 8 de febreiro de 2018 pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/12/2018

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no Diario Oficial de Galicia as subvencións concedidas por importe igual ou superior a 3.000 €, con expresión da convocatoria, programa e crédito orzamentario a que se imputan, o beneficiario, a cantidade concedida e a finalidade ou finalidades da subvención, e así o recolle no artigo 25.1 da convocatoria de referencia. En consecuencia,
Ordenar a publicación no Diario Oficial de Galicia das subvencións concedidas ás entidades galegas no exterior que figuran no anexo I, anexo II e anexo III, por importe igual ou superior a 3.000 €, ao abeiro da seguinte convocatoria:
Resolución do 8 de febreiro de 2018, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2018 (DOG nº 36, do 20 de febreiro).
Crédito orzamentario: 1.050.000 € con cargo á aplicación 04.30.312C.481.0. Axudas a entidades no ámbito das migracións.
Finalidade:
– Programa 1. Axudas para gastos de funcionamento: contribuír ao financiamento dos gastos correntes ou de funcionamento de carácter periódico derivados de servizos externos en que incorran entidades galegas solicitantes existentes fóra de Galicia que resulten necesarios para o mantemento da súa actividade ordinaria.
– Programa 2. Axudas para proxectos culturais, sociais, de accións informativas e proxectos promovidos pola mocidade: fomentar a programación cultural, social e formativa, a acción informativa, divulgativa, edición de publicacións, programas de radio, etc., e a participación da mocidade no funcionamento das entidades galegas do exterior.
– Programa 3. Accións de especial relevancia, promovidas por comunidades galegas: contribuír ao financiamento de proxectos de actividades de carácter extraordinario para a entidade que as promove ou nas cales participe activamente, non recorrentes, cuxa finalidade é a promoción cultural, social ou económica de Galicia no ámbito en que estea asentada, tales como mostras, feiras, certames ou efemérides especiais.
Santiago de Compostela, 22 de novembro de 2018
Programa 1. Axudas para gastos de funcionamento:
Programa 2. Axudas para proxectos culturais, sociais, de accións informativas e proxectos promovidos pola mocidade:
Programa 3. Accións de especial relevancia promovidas por comunidades galegas:
EXTRACTO da Resolución do 28 de novembro de 2018, da Secretaría Xeral da Emigración, pola que se amplía a dotación orzamentaria da Resolución do 14 de marzo de 2018 pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/12/2018

BDNS (Identif.): 391183.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Amplíase a dotación orzamentaria prevista na Resolución do 14 de marzo de 2018, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2018, na contía de 252.739,00 euros, na aplicación orzamentaria 04.30.312C.480.2.
Santiago de Compostela, 28 de novembro de 2018
RESOLUCIÓN do 22 de novembro de 2018, da Secretaría Xeral da Emigración, pola que se publican as subvencións concedidas ao abeiro da Resolución do 8 de febreiro de 2018 pola que se establecen as bases reguladoras e se convocan as subvencións correspondentes aos programas de apoio infraestrutural e adquisición de equipamentos ás entidades galegas no exterior para o ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/12/2018

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicar no
Diario Oficial de Galicia
as subvencións concedidas por importe igual ou superior a 3.000 euros, con expresión da convocatoria, programa e crédito orzamentario a que se imputan, o beneficiario, a cantidade concedida e finalidade ou finalidades da subvención, e así se recolle no artigo 25.1 da convocatoria de referencia. En consecuencia,
Ordenar a publicación no
Diario Oficial de Galicia
das subvencións concedidas ás entidades galegas no exterior que figuran no anexo I e anexo II, por importe igual ou superior a 3.000 euros, ao abeiro da seguinte:
Convocatoria: Resolución do 8 de febreiro de 2018, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de apoio infraestrutural e adquisición de equipamentos ás comunidades galegas no exterior para o exercicio 2018 (DOG nº 36, do 20 de febreiro).
Crédito orzamentario: 575.000 euros con cargo á aplicación 04.30.312C.781.0. Axudas para conservación, obras, equipamentos e infraestrutura das súas instalacións.
Finalidade:
– Programa A. Axudas para obras de ampliación, reforma, rehabilitación e conservación da instalación e/ou do seu patrimonio cultural: contribuír ao financiamento dos gastos derivados dos investimentos que realicen en obras de ampliación, reforma, rehabilitación, conservación e restauración, destinadas á mellora das súas instalacións e/ou patrimonio cultural.
– Programa B. Axudas para a mellora de dotacións e equipamentos de carácter inventariable: contribuír ao financiamento da adquisición de dotacións e equipamentos que melloren as condicións en que se desenvolvan as actividades asociativas.
Santiago de Compostela, 22 de novembro de 2018
Programa A. Axudas a entidades galegas no exterior para obras de ampliación, reforma, rehabilitación e conservación da instalación e/ou do seu patrimonio cultural:
Programa B. Axudas a entidades galegas no exterior para a mellora de dotacións e equipamentos de carácter inventariable:
ORDE do 30 de novembro de 2018 pola que se dispón a renovación dunha vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 13/12/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
A renovación de Adela Álvarez Caramés como vogal representante da Administración xeral do Estado no Consello de Administración da Autoridade Portuaria de Ferrol-San Cibrao.
Santiago de Compostela, 30 de novembro de 2018
ORDE do 30 de novembro de 2018 pola que se dispón a renovación dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 13/12/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
A renovación de Juan José Vázquez Seijas como vogal representante da Administración xeral do Estado no Consello de Administración da Autoridade Portuaria de Marín e Ría de Pontevedra.
Santiago de Compostela, 30 de novembro de 2018
ORDE do 30 de novembro de 2018 pola que se dispón a renovación dun vogal no Consello de Administración da Autoridade Portuaria de Vigo.
Consellería do Mar — II. Autoridades e persoal — 13/12/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
A renovación de Juan José Vázquez Seijas como vogal representante da Administración xeral do Estado no Consello de Administración da Autoridade Portuaria de Vigo.
Santiago de Compostela, 30 de novembro de 2018
ORDE do 27 de novembro de 2018 pola que se dispón o nomeamento dunha vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 05/12/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Martina Aneiros Barros como vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao.
Santiago de Compostela, 27 de novembro de 2018
ORDE do 27 de novembro de 2018 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 05/12/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Juan Fernández García como vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 27 de novembro de 2018
DECRETO 142/2018, do 18 de outubro, polo que se dispón a substitución dun membro do Consello Escolar de Galicia.
Consellería de Educación, Universidade e Formación Profesional — II. Autoridades e persoal — 03/12/2018

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, e atendendo á designación formalizada pola Federación de Centros de Educación e Xestión, por proposta da conselleira de Educación, Universidade e Formación Profesional, e logo da deliberación do Consello da Xunta de Galicia, na súa reunión do dezaoito de outubro de dous mil dezaoito,
Artigo 1
Que cese José Ignacio Parajó Calvo como membro do Consello Escolar de Galicia, en representación de titulares de centros privados, proposto pola Federación de Centros de Educación e Xestión.
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación de titulares de centros privados, proposto pola Federación de Centros de Educación e Xestión a Juana María Otero Torres.
Artigo 3
O mandato do novo membro será polo tempo que resta para completar o mandato da representatividade que posúe.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dezaoito de outubro de dous mil dezaoito
RESOLUCIÓN do 26 de novembro de 2018 pola que se lles dá publicidade aos convenios de colaboración subscritos no segundo cuadrimestre do exercicio 2018.
Instituto Galego de Promoción Económica — III. Outras disposicións — 05/12/2018

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar no Diario Oficial de Galicia unha relación dos convenios de colaboración asinados.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no segundo cuadrimestre do exercicio 2018, que se anexa a esta resolución.
Santiago de Compostela, 26 de novembro de 2018
RESOLUCIÓN do 19 de outubro de 2018, da Xefatura Territorial de Ourense, pola que se publica a Resolución do 1 de outubro de 2018 pola que se aproba a relación definitiva de persoas admitidas/excluídas e a lista de agarda para cubrir prazas de persoas colaboradoras bolseiras na Residencia Xuvenil Florentino López Cuevillas de Ourense, para o curso académico 2018/19.
Consellería de Política Social — III. Outras disposicións — 13/12/2018

No
Diario Oficial de Galicia
núm. 150, do 7 de agosto, publícase a Orde do 20 de xullo de 2018 pola que se determinan as bases reguladoras e se convocan prazas de persoas colaboradoras bolseiras para as residencias xuvenís dependentes da Consellería de Política Social para o curso académico 2018/19, en réxime de concorrencia competitiva.
O número de prazas convocadas e a súa distribución por residencias son os seguintes:
De conformidade co disposto no artigo 45 da Lei 39/2015, do 1 de outubro, do procedemento administrativo común das administracións públicas, e nos artigos 6 e 11.4 da referida orde, do 20 de xullo de 2018, a resolución será obxecto de publicación no
Diario Oficial de Galicia
para os efectos de notificación. Tamén será publicada na páxina web da Dirección Xeral de Xuventude, Participación e Voluntariado no enderezo http://xuventude.xunta.gal
Primeiro. Ordenar a publicación da Resolución do 1 de outubro de 2018 pola que se aproba a relación definitiva de persoas admitidas/excluídas e a lista de espera para cubrir prazas de persoas colaboradoras bolseiras na Residencia Xuvenil Florentino López Cuevillas para o curso académico 2018/19, e na páxina web http://xuventude.xunta.gal. O texto completo non se publica no
Diario Oficial de Galicia
na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Para o coñecemento íntegro da resolución, notificouse persoalmente a cada persoa interesada.
Segundo. A adxudicación de prazas vacantes con posterioridade á resolución realizarase, de ser o caso, de acordo co disposto no artigo 11.3 da orde de convocatoria.
Terceiro. A Resolución do 1 de outubro de 2018 pon fin á vía administrativa e contra ela pódese interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación da resolución no
Diario Oficial de Galicia
, ou impugnala directamente, ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución (artigo 46.1 da Lei 29/1998, do 13 de xullo, reguladora da xurisdición contencioso-administrativa).
Ourense, 19 de outubro de 2018
RESOLUCIÓN do 4 de decembro de 2018 pola que se adxudican as axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia (programa Principia), convocadas pola Resolución do 24 de abril de 2018 (novas adxudicacións da lista de suplentes).
Axencia Galega de Innovación — III. Outras disposicións — 13/12/2018

Mediante Resolución da Axencia Galega de Innovación do 24 de abril de 2018 (DOG nº 95, do 21 de maio) convocáronse as subvencións para o fomento da contratación de tecnólogos para a realización de actividades de I+D+i nas empresas e organismos de investigación en Galicia.
No seu artigo 19 regúlase a resolución e notificación destas axudas unha vez que a comisión de valoración establecida no artigo 16 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 17.
A comisión de valoración, na súa sesión do 24 de xullo de 2018, informou favorablemente a concesión de axudas ás solicitudes que acadaron unha puntuación inferior a 35 puntos e as solicitudes de 35 puntos que non superaron o criterio de desempate descrito no artigo 16.2 da convocatoria, as entidades cunha puntuación inferior quedarían, de ser o caso, como suplentes.
De acordo con isto, tendo en conta as renuncias recibidas e resoltas ata esta data, esta Axencia Galega de Innovación,
1. Conceder as axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia que figuran como anexo a esta resolución (agrupadas por aplicación e ordenadas por puntuación descendente).
2. Novas adxudicacións:
3. Estas axudas están financiadas con cargo a fondos propios libres da Comunidade Autónoma de Galicia.
4. O pagamento destas axudas realizarase conforme o establecido no artigo 25 da resolución de convocatoria.
5. Para a xustificación da subvención deberá presentarse a documentación indicada no dito artigo 25 da resolución de convocatoria no prazo establecido no seu punto 1.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 4 de decembro do 2018
RESOLUCIÓN do 19 de outubro de 2018, da Xefatura Territorial de Vigo, pola que se publica a Resolución do 9 de outubro de 2018 pola que se aproba a relación definitiva de persoas admitidas/excluídas e a lista de agarda para cubrir prazas de persoas colaboradoras bolseiras na Residencia Xuvenil Altamar de Vigo, para o curso académico 2018/19.
Consellería de Política Social — III. Outras disposicións — 13/12/2018

No
Diario Oficial de Galicia
núm. 150, do 7 de agosto, publícase a Orde do 20 de xullo de 2018 pola que se determinan as bases reguladoras e se convocan prazas de persoas colaboradoras bolseiras para as residencias xuvenís dependentes desta consellería para o curso 2018/19, en réxime de concorrencia competitiva.
O número de prazas convocadas e a súa distribución por residencias é a seguinte:
De conformidade co disposto no artigo 45 da Lei 39/2015, do 1 de outubro, do procedemento administrativo común das administracións públicas e nos artigos 6 e 11.4 da referida Orde do 20 de xullo de 2018, a resolución será obxecto de publicación no
Diario Oficial de Galicia
tendo efectos de notificación. Tamén será publicada na páxina web da Dirección Xeral de Xuventude, Participación e Voluntariado no enderezo http://xuventude.xunta.gal.
Primeiro. Ordenar a publicación da Resolución do 9 de outubro de 2018 pola que se aproba a relación definitiva de persoas admitidas/excluídas e a lista de agarda para cubrir prazas de persoas colaboradoras bolseiras na Residencia Xuvenil Altamar de Vigo, para o curso académico 2018/19, e na páxina web http://xuventude.xunta.gal. O texto completo non se publica no
Diario Oficial de Galicia
na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Para o coñecemento íntegro da resolución, foi notificada persoalmente a cada persoa interesada.
Segundo. A adxudicación de prazas vacantes con posterioridade á resolución realizarase, de ser o caso, de acordo co disposto no artigo 11.3 da orde de convocatoria.
Terceiro. A Resolución do 9 de outubro de 2018 pon fin á vía administrativa e contra ela pódese interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte á publicación da resolución no
Diario Oficial de Galicia
, ou impugnala directamente ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución (artigo 46.1 da Lei 29/1998, do 13 de xullo, reguladora da xurisdición contencioso-administrativa).
Vigo, 19 de outubro de 2018